text: Bommene går ned - men ikke op
  25 januar 2013 kl. 16.27
  I den sønderjyske landsby Bajstrup lever de med med bomme ved jernbaneoverskærringen, der jævnligt giver problemer. Frustrationen blandt borgerne er stor og de frygter en ulykke.
  Den er helt gal med bomanlæget ved jernbaneoverskæringen i Bajstrup.
  40-50 gange om året driller bommene. De går ned, når der kommer et tog. Men regelmæssigt går de ikke op igen.
  Flere gange om ugen må bilister vende bilen og køre en omvej på 13 kilometer for at komme over jernbanen. Nogle bilister respekterer ikke bommene, men trækker dem selv op.
  Beboerne i området er frustrerede, og synes, at Banedanmark tilsyneladende ikke tager problemet seriøst.
  - Men det gør vi, siger Vilhelm Mortensen, Sektionschef, Banedanmark.
  Banedanmark er lige så irriteret over problemet, som beboerne er, og forsikrer, at der arbejdes med at løse det.
  